Hukvaldy kindlus
Hukvaldy kindlus (saksa keeles Hochwald) on 13. sajandil ehitatud, nüüdseks varemeis kindlus, mis asub Palkovické hůrky küngastikus Beskiidide eelmäestikus. Kindlus jääb Hukvaldyst kagusse, ja on ehitatud künkale, mis kõrgub Ondřejnice oru kohal, Frýdek-Místeki ringkonnas Määrimaa Sileesias. Hukvaldy kindlus kuulub Määrimaa suurimate lossivaremete hulka.